Roberto Baggio

**Roberto Baggio** (s. 18. helmikuuta 1967 Caldogno, Italia) on italialainen entinen jalkapalloilija.

Baggiota pidetään yhtenä sukupolvensa parhaista pelaajista maailmassa ja yhtenä kaikkien aikojen parhaista italialaispelaajista. Hänet valittiin Fifan vuoden pelaajaksi ja Kultaisen pallon saajaksi vuonna 1993. Kolme vuotta aiemmin Baggio oli siirtynyt Juventukseen maailmanennätyksen rikkoneella kahdeksan miljoonan punnan siirtosummalla.

Baggio oli pelipaikaltaan hyökkääjä. Hän pelasi yleensä niin sanottuna piilokärkenä. Baggio tunnettiin erityisesti pelinäkemyksestään ja teknisistä taidoistaan. 

Baggio muistetaan parhaiten MM-kilpailuista 1994. Hän johdatti Italian turnauksessa loppuotteluun pudotuspelivaiheen viidellä maalillaan.

Vuonna 2021 Baggiosta tehtiin elokuva nimellä **'.

==Ura==
Baggio edusti seuratasolla vuosina 1982–2004 [[Vicenza Calcio|Vicenzaa]], [[ACF Fiorentina|Fiorentinaa]], [[Juventus]]ta, [[AC Milan|Milania]], [[Bologna Football Club 1909|Bolognaa]], [[FC Internazionale Milano|Interiä]] ja [[Brescia Calcio|Bresciaa]]. Hänen merkittävimmät saavutuksensa olivat [[UEFA Europa League|UEFA Cup]]in voitto Juventuksen riveissä vuonna 1993 sekä [[Serie A|Italian-mestaruus]] Juventuksen riveissä vuonna 1995 ja Milanin riveissä vuonna 1996. Baggio teki urallaan kaikkiaan 205 maalia Italian pääsarjassa. Hän on Serie A:n kaikkien aikojen maalintekijöiden listalla viidentenä.

Italian maajoukkueessa Baggio pelasi vuosina 1988–2004 56 ottelua ja teki niissä 27 maalia. Hän edusti Italiaa [[Jalkapallon maailmanmestaruuskilpailut|MM-kilpailuissa]] vuosina [[Jalkapallon maailmanmestaruuskilpailut 1990|1990]], 1994 ja [[Jalkapallon maailmanmestaruuskilpailut 1998|1998]]. Baggio on yhdeksällä maalillaan Italian paras maalintekijä MM-kilpailuissa [[Paolo Rossi]]n ja [[Christian Vieri]]n ohella. Hän on lisäksi ainoa kolmissa eri MM-kilpailuissa maalin tehnyt italialainen.

Baggio saavutti Italian riveissä pronssia 1990 MM-kilpailuissa. Hänet muistetaan turnauksesta erityisesti soolomaalistaan ottelussa [[Tšekkoslovakian jalkapallomaajoukkue|Tšekkoslovakiaa]] vastaan. Baggio nousi Italian hopeajoukkueen avainpelaajaksi 1994 MM-kilpailuissa. Hänet valittiin turnauksen [[Jalkapallon_maailmanmestaruuskilpailujen_palkinnot#Kultainen_pallo|toiseksi parhaaksi pelaajaksi]]. Baggio teki Italian molemmat maalit neljännesvälieräottelussa [[Nigerian jalkapallomaajoukkue|Nigeriaa]] vastaan, voittomaalin puolivälieräottelussa [[Espanjan jalkapallomaajoukkue|Espanjaa]] vastaan ja molemmat maalit välieräottelussa [[Bulgarian jalkapallomaajoukkue|Bulgariaa]] vastaan. Loppuottelun [[rangaistuspotkukilpailu]]ssa [[Brasilian jalkapallomaajoukkue|Brasiliaa]] vastaan hän potkaisi ratkaisevan laukauksen yli maalin.

==Saavutukset==
**Seurajoukkueissa**
*[[Eurooppa-liiga|Uefa Cup]] 1993
*[[Serie A]] 1995, 1996
*[[Italian cup]] 1995
**Maajoukkueessa**
*[[Jalkapallon maailmanmestaruuskilpailut|MM-pronssi]] [[Jalkapallon maailmanmestaruuskilpailut 1990|1990]]
*MM-hopea [[Jalkapallon maailmanmestaruuskilpailut 1994|1994]]
**Henkilökohtaiset'''
*Bravo-palkinto 1990
*Kultainen pallo 1993
*Fifan vuoden pelaaja 1993
*World Soccerin vuoden pelaaja 1993
*Onze d’Or 1993
*MM-kilpailujen toiseksi paras pelaaja 1994

Maaliskuussa 2004 Pelé nimesi Baggion FIFA 100:aan, eli luetteloon 125 parhaasta elävästä jalkapalloilijasta.

## Lähteet

## Aiheesta muualla

* Baggion sivusto